Translate the text from Welsh to English.



 
Mae’r gyffordd, a elwir yn gylchfan y Black Cat, ar ran prysur o’r ffordd ble mae’r A470 yn cyfarfod yr A55\.


Bydd y gwaith yn cynnwys lledu’r gyffordd, adeiladu croesfannau mwy diogel ar gyfer cerddwyr a beicwyr, gosod signalau traffig ar leoliadau pwysig ac uwchraddio y goleuadau ffordd presennol am oleuadau sy’n defnyddio ynni yn effeithiol.


Bydd y llwybrau I feicwyr a cherddwyr hefyd yn cysylltu gyda’r llwybr presennol ar yr A470 i annog teithio llesol yn yr ardal.


Bydd goleuadau traffig hefyd yn helpu i reoli’r tagfeydd ar y ffyrdd ymadael, lleihau hyd y ciwiau, ac arafu cyflymder y traffig i wella diogelwch ar y gylchfan.


Byddai’r gwaith hwn wedi’i wneud yn wreiddiol wedi seibiant yr haf. Ond mae’r ffaith bod lefelau traffig ar yr A55 bron hanner y lefel arferol oherwydd y pandemig coronafeirws, gan roi’r cyfle i gwblhau’r gwaith yn gynt na’r bwriad gyda llai o darfu ar y cyhoedd.


Bydd gweithwyr adeiladu yn dilyn rheolau pellter cymdeithasol drwy’r amser. 


Meddai Ken Skates, y Gweinidog Trafnidiaeth a Gogledd Cymru:



> “Mae hwn yn gynllun pwysig ar gyffordd brysur iawn ble y mae dwy o’n prif ffyrdd yn cyfarfod. Bydd y cynllun yn annog cerdded a beicio drwy wneud y gyffordd yn fwy diogel. Bydd cyflymder y traffig hefyd yn is o ganlyniad i’r gwelliannau, gan helpu i leihau nifer y damweiniau ar y gyffordd.
> 
> 
> “Dyma’r cyntaf o’n cynlluniau mannau cul i fynd yn eu blaenau a bydd yn gwneud gwahaniaeth mawr i bob math o drafnidiaeth unwaith y bydd wedi’i gwblhau.


Mae cam cyntaf y gwaith i ddechrau ar 17 Mehefin a bydd yn parhau tan ddiwedd Medi, gan ddibynnu ar y tywydd, ond caiff pob ymdrech ei wneud I gwblhau’r gwaith yn gynt os yn bosibl.


Os bydd cyfyngiadau y coronafeirws yn cael eu llacio, a bod traffig yn cynyddu, bydd y contractwyr yn newid eu ffyrdd o weithio i sicrhau cyn lleied o darfu â phosibl. Mae’r gwaith sy’n debygol o achosi mwy o darfu wedi ei flaenoriaethu i ddigwydd yn ystod y cam cyntaf, tra bod lefelau traffig yn parhau i fod yn is na’r arfer.


Bydd y gwaith yn golygu culhau y lôn ar gyffordd 19 y gerbytffordd gylchredol a bydd un lôn yn cau ar yr A55 tua’r dwyrain a’r ffordd ymadael tua’r gorllewin yn ogystal â gosod ardaloedd ar wahân i reoli traffig wrth i’r prosiect fynd yn ei flaen i gynnwys rhywfaint o waith gosod. Bydd y gwaith yn cael ei wneud yn ystod shifftiau estynedig yn ystod y dydd.







Translation:


 
The junction, known as the Black Cat roundabout, is a busy intersection where the A470 meets the A55\.


The work will include widening the junction, the construction of safer crossings for pedestrians and cyclists, the installation of traffic signals at key locations and an upgrade from the current street lighting to an energy\-efficient LED alternative.


The routes for cyclists and pedestrians will also link with the current path on the A470 to encourage active travel in the area.


Traffic signals will help manage congestion on the off slips, reducing the length of queues and the traffic speed to improve safety on the roundabout.


The work would originally have been carried out after the summer embargo. But traffic levels on the A55 are almost half their normal level as a result of the coronavirus pandemic, providing a window to complete the work earlier than intended with minimal disruption to the public.


Construction workers will follow strict social distancing at all times.


Transport and North Wales Minister Ken Skates said:



> “This is an important scheme on a very busy junction where two of our major roads meet. The scheme will encourage walking and cycling by making the junction safer. Traffic speeds will also be lowered as a result of the improvements, helping reduce the number of accidents.
> 
> 
> “This is the first of our pinch point schemes to go ahead and it will deliver a real difference to all forms of transport once completed.


The first phase of works is scheduled to begin on 17 June and will continue until the end of September, depending on weather conditions, but every effort will be made to finish ahead of schedule if possible.


If the coronavirus restrictions are eased and traffic increases, the contractors will modify their way of working to ensure disruption is kept to a minimum.  Works which are likely to cause more disruption have been prioritised to take place during the first phase  while traffic levels remain lower than usual.


The works will require the narrowing of the lane on the junction 19 circulatory and there will be a single lane closure on the A55 eastbound and westbound off slip in addition to the installation of discrete areas of traffic management as the project progresses to accommodate some installation works. Work will be carried out during extended daytime shifts.